Nafarroako Parlamentuko Mahaiak, 2022ko otsailaren 7an egindako bilkuran, Eledunen Ba­­­­­tzarrari en­­­­­tzun ondoren, erabaki hau hartu zuen, besteak beste:

**1.** Izapide­­­­­tzeko onar­­­­­tzea Adolfo Araiz Flamarique jaunak aurkezturiko galdera, Tokiko Polizia daukaten toki-entitateek segurtasun publikoaren arloko eskumena duen departamentuari igorri beharreko informazioari buruzkoa.

**2.** Nafarroako Parlamentuko Aldizkari Ofizialean argitara dadin agin­­­­­tzea.

**3.** Nafarroako Gobernuari igor­­­­­tzea, Legebil­­­­­tzarreko Erregelamenduko 194. artikuluak agindutakoari jarraikiz, ida­­­­­tzizko eran­­­­­tzuna bidal dezan.

Iruñean, 2022ko otsailaren 7an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko Adolfo Araiz Flamarique jaunak honako galdera hauek aurkezten dizkio Legebiltzarreko Mahaiari, izapidetu ditzan eta idatziz erantzun dakizkion:

Nafarroako Segurtasun Publikoari buruzko ekainaren 20ko 8/2006 Foru Legeak honako hau ezartzen du 23.6 artikuluan:

“Udaltzaingoa duten toki entitateek segurtasun publikoaren arloan eskumena duen departamentuari ondoko informazioak bidali beharko dizkiote urtero, lehen hiruhilekoan, departamentu horrek ezartzen dituen irizpide bateratuen arabera prestatuak:

a) Aurreko urtean emandako zerbitzuen oroitidazkia.

b) Delitu, hutsegite eta denetariko gorabeheren erregistro-datuak.

c) Giza baliabide eta baliabide materialen dotazioak”.

23.2 artikuluak, berriz, Nafarroako Poliziei buruzko azaroaren 19ko 23/2018 Foru Legearen 1.h) apartatuari dagokionez ezartzen du Nafarroako Tokiko Poliziek Nafarroako Foruzaingoari jakinarazi beharko dizkiotela egiten dituzten jarduketak.

Hori dena ikusita, honako hau galdetu nahi dut:

1.- Azken 10 urteotan, tokiko polizia duten zenbat toki entitatek igorri diote segurtasun publikoaren arloko eskumena duen departamentuari aurreko urtean emandako zerbitzuen oroitidazkia?

2.- Azken 10 urteotan, tokiko polizia duten zenbat toki entitatek igorri dizkiote segurtasun publikoaren arloko eskumena duen departamentuari delituen, hutsegiteen eta denetariko gorabeheren erregistro-datuak?

3.- Azken 10 urteotan, tokiko polizia duten zenbat toki entitatek igorri dizkiote segurtasun publikoaren arloko eskumena duen departamentuari giza baliabide eta baliabide materialen dotazioak?

4.- Azken 3 urteotan, tokiko polizia duten zenbat toki entitatek igorri diote Foruzaingoari komunikazio bat, Nafarroako Poliziei buruzko azaroaren 19ko 23/2018 Foru Legearen 23.1.h) artikuluan ezarritakoaren arabera egindako jarduketak direla-eta?

5.- Zehazki zer toki entitatek ez dituzte bete –eta zenbateraino– azken 10 urteotan Nafarroako Segurtasun Publikoari buruzko ekainaren 20ko 8/2006 Foru Legearen 23.6 artikuluan eta Nafarroako Poliziei buruzko azaroaren 19ko 23/2018 Foru legearen 1.h) apartatuari dagokionez 23.2 artikuluan ezarritako betekizunak?

6.- Segurtasun publikoaren arloko eskumena duen departamentuak zer neurri hartu du betekizunak bete ez dituzten toki entitateek informazioa igor diezaieten departamentuari berari nahiz Foruzaingoari?

Iruñean, 2022ko otsailaren 3an

Foru parlamentaria: Adolfo Araiz Flamarique